Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: annak közzétételérõl szóló, többször módosított és egységes szerkezetbe foglalt 2/2009. (I. 12.) Tü. határozat
Paragraph Index: 3975

(2) bekezdése pedig kimondja, hogy az önkormányzat képviselõ-testülete feladatkörében rendeletet alkot, amely nem lehet ellentétes más jogszabállyal. Az Ötv. 16. § (1) bekezdése az önkormányzat rendeletalkotási jogkörével kapcsolatosan a következõ rendelkezést tartalmazza: „A képviselõ-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkothat.” Az Ötv. – 2011. április 12-én hatályos – 12. § (2) bekezdése alapján a képviselõ-testület elnöke a polgármester, aki összehívja és vezeti a képviselõ-testület ülését. A polgármester helyettesítésére az Ötv. 34. § (1) bekezdése alapján alpolgármestert választhat, továbbá a 31. §-a alapján a polgármesteri és az alpolgármesteri tisztség egyidejû betöltetlensége, illetõleg tartós akadályoztatásuk esetére a szervezeti és mûködési szabályzat rendelkezik a képviselõ-testület összehívásának, vezetésének a módjáról. A Képviselõ-testület 2010. október 17-én megtartott alakuló ülése óta 2011. április 12-ig nem választott alpolgármestert, és a polgármester akadályoztatása esetén történõ helyettesítésérõl az SZMSZ 11. § (1) bekezdése úgy rendelkezik, hogy a Képviselõ-testület ülését a Polgármester, akadályoztatása esetén az általános helyettesítési jogkörrel megbízott fõállású alpolgármester, mindkettejük akadályoztatása esetén a polgármester és az alpolgármesterek feladatmegosztásáról szóló polgármesteri utasításban meghatározottak szerinti alpolgármester hívja össze. E rendelkezésekbõl következõen a Képviselõ-testület ülésének összehívására, vezetésére a Polgármesteren kívül kizárólag az alpolgármester, illetve az SZMSZ-ben megjelölt személy – valamelyik alpolgármester – jogosult. Az Alkotmánybíróság megállapította, hogy a Polgármester 2011. április 11-i intézkedését követõen a Képviselõ-testület tizenöt tagjából (Polgármester és tizennégy önkormányzati képviselõ) megjelent tizenegy önkormányzati képviselõ által megtartott ülés összehívása nem az Ötv. 12. § (2) bekezdésében és az SZMSZ 11. §

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes